สมัครแล้ว
....ทีมข่าวการเงิน
20 ส.ค. 2554

....ทีมข่าวการเงิน
“บัณฑิต นิจถาวร” รองผู้ว่าการแบงก์ชาติ เว้ากันซื่อๆ กับสื่อมวลชนประจำวังบางขุนพรหมไปแล้น ว่า 
“ผมยื่นใบสมัครนั่งเก้าอี้ผู้ว่าการแบงก์ชาติแทนคุณธาริษา วัฒนเกส ที่จะหมดวาระในช่วง ก.ย.นี้ ด้วยตัวเองเมื่อสัปดาห์ก่อนนู้นแล้วนะ” และยังบอกกล่าวแก่ผู้หลักผู้ใหญ่อย่าง “หม่อมเต่า” ม.ร.ว.จัตุมงคล โสณกุล ประธานบอร์ดแบงก์ชาติแล้วด้วย 
นอกจากนี้ ท่านรองบัณฑิตยังบอกกันโต้งเสียงดังฟังชัดว่า ผมต้องการสมัครเป็นผู้ว่าการแบงก์ชาติ เพราะอยากทำงานเพื่อชาติ และอยากผลักดันสานต่อนโยบายดีๆ ให้ต่อเนื่อง ที่สำคัญไปกว่านั้น อาจารย์บัณฑิต บอกว่า “การลงสมัครครั้งนี้ในฐานะตัวแทนของคนแบงก์ชาติ เพื่อให้พนักงานรู้สึกว่าคนที่ทำงานให้แก่แบงก์ชาติ ที่มีความรู้ ความสามารถ และมีประสบการณ์เป็นที่ยอมรับสามารถก้าวสู่ตำแหน่งสูงสุดขององค์กรนี้ได้ ถือเป็นการสร้างขวัญและกำลังใจที่ดีให้แก่พนักงาน”...อีกไม่นานก็รู้ว่าคนในหรือคนนอกจะนอนมา